**Koji su uvjeti i okolnosti koji mogu potaknuti sveobuhvatnu kontrolu?**

U pojedinim zemljama kada pojedinac ili trgovac: **1)** zna ili je svjestan; **2)** sumnja ili ima razloga vjerovati; ili **3)** su ga nadležna tijela obavijestila da bi određeni predmet mogao biti namijenjen za uporabu u vojne svrhe ili svrhe povezane s oružjem za masovno uništenje, tada trgovac ili pojedinac ima zakonsku obvezu podnijeti zahtjev za izdavanje dozvole.

Na temelju **informativnih ili objektivnih uvjeta** može se potaknuti sveobuhvatna kontrola.

***Informativni uvjeti***

* Slučajevi u kojima državna tijela obavijeste trgovca da isti mora podnijeti zahtjev za izdavanje izvozne dozvole za navedenu robu ili tehnologiju, a zbog rizika da bi se takva roba ili tehnologija koristila u razvoju, proizvodnji, uporabi ili skladištenju nuklearnog, biološkog ili kemijskog oružja, projektila (ili konvencionalnog oružja). Državna tijela će često obavijestiti trgovce o takvim sumnjama na temelju podataka obavještajnih službi ili podataka dobivenih razmjenom informacija sa savezničkim vladama i međunarodnim tijelima (npr. INTERPOL).

***Objektivni uvjeti***

Objektivni uvjeti obuhvaćaju sljedeća dva uvjeta:

* Uvjeti krajnje uporabe: slučajevi u kojima trgovac raspolaže informacijama o tome da se ta roba ili tehnologija mogu koristiti u vezi s aktivnostima širenja oružja za masovno uništenje ili konvencionalnog oružja. U takvim bi uvjetima trgovac trebao predati zahtjev za izdavanje dozvole kod nadležnog tijela za izdavanje dozvola.
* Uvjeti krajnjeg korisnika: slučajevi u kojima trgovac raspolaže informacijama o tome da krajnji korisnik robe ili tehnologija sudjeluju ili su sudjelovli ili će sudjelovati u razvoju, proizvodnji, uporabi ili skladištenju oružja za masovno uništenje ili konvencionalnog oružja ili da je krajnji korisnik na neki način povezan s terorizmom ili kršenjem ljudskih prava. U takvim bi uvjetima trgovac trebao predati zahtjev za izdavanje dozvole kod nadležnog tijela za izdavanje dozvola.

Napomena: *Molimo vas da provjerite zakon o strateškoj kontroli trgovine u svojoj državi da biste utvrdili ako su sveobuhvatne kontrole na snazi i ako jesu, koje je točno područje primjene tih kontrola. Vaše poduzeće trebalo bi odrediti koje bi vrste uvjeta mogle zahtijevati uporabu sveobuhvatnih kontrola. Ako se pojave neka pitanja, uvijek se možete obratiti nadležnom nacionalnom tijelu ili možete pronaći odgovor pregledom relevantnog zakonodavstva.*

Smatra se da bi neka osoba ili pravna osoba mogla „znati“ da je prenošenje namijenjeno za neovlaštenu krajnju uporabu u slučaju kada bi imala bilo kakvo konkretno saznanje o primateljevoj namjeri korištenja tehnologije u vojne svrhe ili svrhe povezane s oružjem za masovno uništenje. „Rad kontrole krajnje uporabe OMU-a: smjernice“ vlada Ujedinjene Kraljevine, 2015., <https://www.gov.uk/government/uploads/system/uploads/attachment\_data/file/15213/Guidance\_on\_WMD\_End-Use\_and\_technical\_assistance\_-\_URN\_10-661\_-\_new\_logo\_-\_2012.pdf>.

2 Sevini, Filippo, " Strengthening Strategic Export Controls by Internal Compliance Programmes Second Revision, "Zajednički istraživački centar Europske unije, drugo izdanje, 2014., <http://publications.jrc.ec.europa.eu/repository/bitstream/JRC92964/sevini%20-%20online.pdf>